open-index/open-wikipedia-markdown huggingface dataset:
Terje Knudsen

**Terje Knudsen** () er ein norsk politikar. Han vart vald inn på Stortinget for Framstegspartiet i 1997, og sat der fram til 2001. Han gjekk likevel ut av Frp i 2001 etter den interne strida mellom partileiinga og ei gruppe med Vidar Kleppe i spissen. Han sat som uavhengig representant ut perioden på Stortinget.

Knudsen har i fleire år vore lokalpolitikar i Bergen og Hordaland, både som Høgre-politikar på 1980-talet, og som Frp-representant på 1990-talet.

## Kjelder

* 

**Denne artikkelen bygger på «[[:nb:Terje Knudsen|Terje Knudsen]]» frå , den 17. juni 2017.*
Olga Gyarmati

**Olga Gyarmati** () var ein ungarsk friidrettsutøvar frå Debrecen som vart olympisk meister i lengdehopp i 1948. 

## Aktiv
I åra fram til 1956 vann Gyarmati seg 31 nasjonale meisterskapsgull i friidrett. Ho vann lengdehopp åtte gongar, 80 meter hekk sju gongar, 100 meter tre gongar, og to gongar kvar 200 meter, høgdehopp og femkamp. Sine personlege rekordar i 80 m hekk og lengdehopp på høvesvis 11,1 sekundar og 6,23 meter, oppnådde ho i 1953.
 
Gyarmati kvalifiserte seg til Sommar-OL 1948 i London med eit lengdehopp på 5,99 m. I London landa ho på 5,69 meter i sitt beste hopp, likevel nok til å vinne gullmedaljen med ein margin på ni centimeter til argentinske Noemi Simonetto på andreplass. Gyarmati deltok også i høgdehopp der ho med 1,40 meter enda  på 17.-plass. Fire år seinare, under Sommar-OL 1952 i Helsinki, deltok Gyarmati  både i lengdehopp, 200 meter og 4 x 100 meter stafett. Best gjorde ho det i lengde med ein tiandeplass. I dei neste sommarleikane, i Melbourne i 1956, vart ho nummer elleve i spesialøvinga.

Gyarmati vende ikkje heim til Ungarn etter sommarleikane 1956, men slo seg ned i Storbritannia. Sidan flytta ho til USA. Ho døydde i Greenfield i delstaten Massachusetts.

### Medaljar og plasseringar i internasjonale meisterskap
* OL 1948 i London: Gullmedalje i lengdehopp – 5,69 m
* OL 1952 i Helsinki: Nr 10 i lengdehopp – 5,67 m
* EM 1954 i Bern: Nr 15 i lengdehopp – 5,39 m
* OL 1956 i Melbourne: Nr 11 i lengdehopp – 5,66 m

## Kjelder

**Denne artikkelen bygger på «[[:de:Olga Gyarmati|Olga Gyarmati]]» frå ,  den 17. juni 2017.*
Neuregulin

**Neuregulin** er ein familie med signalprotein  som verkar i nervesystemet, hjarta, bryst og andre organsystem og som er ligandar for ErbB-reseptorar. Det finst fire gen som kodar for protein i familien: neuregulin 1, neuregulin 2, neuregulin 3 og neuregulin 4. Mellom rollene til protein i famlien er essensielle roller i fosterutviklinga til ryggradsdyr, fremjing av overleving hjå føregangarar til Schwann-seller og danning av oligodendrocyttar.

## Kjelder
Anne Brit Stråtveit

**Anne Brit Stråtveit** () er ein norsk politikar for KrF. Ho vart innvald på Stortinget frå Vest-Agder i 1997. 

Stråtveit var medlem av Lyngdal kommunestyre og formannskap frå 1995-97 og på nytt i perioden 2003-07.

Ho arbeidde som rådgjevar ved Berge ungdomsskule i Lyngdal fram til ho vart pensjonert.

## Komitéar på Stortinget
* 1997–2001 medlem i Forsvarskomitéen
* 1997–2001 medlem i Kyrkje-, til utdannings- og forskningskomitéen

## Kjelder

* 
----
**Denne artikkelen bygger på «[[:nb:Anne Brit Stråtveit|Anne Brit Stråtveit]]» frå , den 17. juni 2017.*
Julius Bastian Olsen

**Julius Bastian Olsen**, ofte kalla Jul. **B. Olsen**, () var ein norsk politikar for Arbeidarpartiet. Han var stortingsrepresentant innvald for kjøpstadene i Nordland, Troms og Finnmark frå 1928 til 1936. Han var òg ordførar i Narvik 1914-21, varaordfører i 1922, og ordførar att i 1923-27.

Olsen byrja i smedlære i Hammerfest i 1890, men drog i 1893 til Bergen, der han arbeidde ved mekaniske verkstader og tok eksamen som maskinist i 1897. I 1903 flytta han til Narvik, der han var smed og maskinarbeidar ved Ofotbanen sin verkstad og frå 1921 verkmeister. Han var medlem av Narvik bystyre frå 1908 til han døydde i 1936. I 1926 var han fungerande borgarmeister (rådmann) i Narvik i sju månader.

## Stortingskomitear
* 1928-1930 medlem i Skog- og vassdragskomiteen
* 1931-1933 medlem i Finans- og tollkomiteen og Skog- og vassdragskomiteen
* 1934-1936 medlem i Finans- og tollkomiteen og Skog- og vassdragskomiteen

## Merknadar

## Kjelder

**Denne artikkelen bygger på «[[:nb:Julius Bastian Olsen|Julius Bastian Olsen]]» frå ,  den 17. juni 2017.* 
*** oppgav desse kjeldene:*
* Vilhelm Haffner: *[http://urn.nb.no/URN:NBN:no-nb_digibok_2007060100024 Stortinget og statsrådet 1915-1945 - Bind 1 Biografiar.]* Oslo 1949 (s. 559, digitalisert av Nasjonalbiblioteket)
* Gunnar Ousland: *[http://urn.nb.no/URN:NBN:no-nb_digibok_2007042401124 Foregangsmennene.]* Tida Norsk Forlag, Oslo 1965 (s. 215-220, digitalisert av Nasjonalbiblioteket)
* Knut Slettbakk: *[http://urn.nb.no/URN:NBN:no-nb_digibok_2009011300004 Energi i 85]* år. Narvik Energi AS 1998 (s. 27-30, digitalisert av Nasjonalbiblioteket)
* Biografi hos Norsk samfunnsvitskapleg datateneste (vitja 14. oktober 2012)
Torgeir Kinne Solsvik

**Torgeir Kinne Solsvik** () er ein norsk klassisk pianist, organist, kordirigent og pianostemmar.

## Utgjevingar CD

## Samarbeid
I dokumentarfilmen om Geirr Tveitt «Baldurs Draumar», uttgitt i 2008 (regi: Sondre Bjørgum), har Torgeir Kinne Solsvik rolla som pianist og Geirr Tveitt. 

## Referansar


## Bakgrunnsstoff
* Youtube - Torgeir Kinne Solsvik
* Festframsyning for Olav H. Hauge og Geirr Tveitt 
* Brødrene Solsvik feirar Grieg
* Samarbeid med mezzosopran Kristin Mulders 
* Samarbeid - Urframføring "Helgabrotet"
* Samarbeid og oppsetning med Os Mannskor
* Oppsetning Nordland Teater 2006 
* Oppsetning Haringtonar 2010 
* Artikkel
Transportflyvåpenet i Russland

**Transportflyvåpenet i Russland** (russisk Кома́ндование вое́нно-тра́нспортной авиа́ции (ВТА), * Komandovaniye voyenno-transportnoy aviatsii (VTA)*) er ein viktig komponent i det russiske flyvåpenet. Det vart oppretta 1. juni 1931.

## Samansetjing i 2015

*12. militærtransportdivisjon i Tver - inkludert:
*117. militærtransportregiment i Orenburg
*708. militærtransportregiment i Taganrog
*334. militærtransportregiment i Pskov
*144. flyradarovervakingsregiment i Ivanovo-Severnyj
*8. tankflyregiment i Sesjtsja

## Materiell

## Kjelder
Rila nasjonalpark

**Rila nasjonalpark** (bulgarsk: ) er den største nasjonalparken i Bulgaria, med eit areal på &nbsp;km² i fjellkjeda Rila sørvest i landet. Han vart oppretta 24. februar 1992 for å verne fleire nasjonalt viktige økosystem. Høgda i parken varierer frå 800&nbsp;moh. nær Blagoevgrad til &nbsp;moh. på fjelltoppen Musala, som er det høgste fjellet på Balkan. Det er 120&nbsp;bresjøar i parken, mellom dei dei prominente Rilasjøane. Mange elver har opphavet sitt i i parken, mellom dei Maritsa, som er den lengste elva på Balkan, og Iskăr, som er den lengste elva i Bulgaria.

Nasjonalparken ligg i fire av dei 28 oblastane i Bulgaria: Sofia, Kjustendil, Blagoevgrad og Pazardzjik.

## Bakgrunnsstoff
*
Europacupen i fotball 1991

**Europacupen i fotball 1991** var ei fotballturnering der vinnarane av 30 europeiske toppseriar i fotball var påmelde, attåt tittelforsvarar AC Milan. Turneringa var den 36. i rekka. I finalen 29. mai 1991 i Bari vann Raude Stjerne frå Beograd pokalen etter straffesparktevling mot Olympique Marseille. Det var fyrste gongen eit lag frå Jugoslavia triumferte i Europacupen i fotball.

Europacupen 1991 var ei rein utslagsturnering. Ved lik målskilnad etter dobbelkamp talde bortemål dobbelt, stod det framleis likt vart det ekstraomgangar og til sist straffespark-tevling. Turneringa tok til 18. september 1990. Etter to ordinære cuprundar i september-november vart kvartfinalane og semifinalane avvikla i mars og april 1991.

Vinnarlaget frå Beograd slo i turneringa ut høvesvis Grashopper frå Zürich, Rangers FC frå Glasgow, Dynamo Dresden og Bayern München. Finalist Olympique Marseille vann mot Dinamo Tirana, Lech Poznań, tittelforsvarar AC Milan og Spartak Moskva.

### Finalen
56&nbsp;000 tilskodarar såg finalen på San Nicola-stadion i Bari 29. mai 1991. Etter 120 mållause minuttar vart finalen avgjort med straffesparktevling. Alle dei fem eksekutørane til Raude Stjerne skåra, medan målvakta og kapteinen deira stoppa det fyrste straffesparket til det franske laget.
 
Vinnarlaget **Raude Stjerne** bestod av: Stevan Stojanović (kaptein), Refik Šabanadžović, Ilija Najdoski, Miodrag Belodedici, Slobodan Marović, Robert Prosinečki, Vladimir Jugović, Siniša Mihajlović, Dejan Savićević, Darko Pančev og Dragiša Binić. Vlada Stošić kom inn på bana i det 84. minutt, då Savićević gjekk ut.

**Olympique Marseille** mønstra: Pascal Olmeta, Manuel Amoros, Basile Boli, Carlos Mozer, Bernard Casoni, Éric Di Meco, Laurent Fournier, Bruno Germain, Chris Waddle, Jean-Pierre Papin (kaptein) og Abédi Pelé. Fournier og Di Meco gjekk av bana etter høvesvis 74 og 111 minuttars spel, inn kom fyrst Philippe Vercruysse og sidan Dragan Stojković.

Dommar var Tullio Lanese frå Italia.

## Kjelder

**Denne artikkelen bygger på «[[:de:Europapokal der Landesmeister 1990/91|Europapokal der Landesmeister 1990/91]]» frå ,  den 18. juni 2017.*
7. stormlande-divisjon (berg)

**7. stormlande-divisjon (berg)** (russisk 7-я гвардейская десантно-штурмовая (горная) дивизия) i det russiske forsvaret vart sett opp i september 1948 basert på 322. infanteriregiment, som var aktivt i Aust-Europa under Andre verdskrigen. I oktober 1948 vart divisjonen forlagt til Kaunas i Litauen. Under Den kalde krigen deltok divisjonen i undertrykkinga av Den ungarske revolusjonen i 1956. I august 1993 vart han forlagt til Novorossijsk og er aktiv i konflikten i Nord-Kaukasus. I desember 2006 fekk divisjonen si noverande nemning (2017). Han er kommandomessig underlagd Dei russiske luftlandestyrkane.

6. oktober 2015 vart nokre soldatar frå divisjonen sende til Syria for å støtta russiske SPETSNAZ-einingar i borgarkrigen der.

## Referansar
José Ángel Iribar

**José Ángel Iribar Cortajarena** () er ein tidlegare fotballspelar frå Gipuzkoa-provinsen i Spania. Målvakta vart europameister med Spania i 1964 og var i stallen til Athletic Bilbao i åra 1962 til 1980.

## Karriere
### Klubbspel
Iribar kom til Athletic Bilbao i 1962 og spelte fyrste sesongen tre kampar i La Liga. Sesongen etter vart han lagets fyrstemålvakt, ein post han hadde dei neste 16 åra. Med  Athletic Bilbao vann han den spanske cupen 1969 og 1973. Sesongen 1970/71 slepte han ikkje inn mål i ti rake heimekampar. I 1977 tok laget seg til finalen i UEFA-cupen der det enda med tap mot italienske Juventus. Han la opp i 1980 etter totalt 614 kampar i klubben.

### Landslagsspel
Iribar landslagsdebuterte for Spania i ein EM-kvalifiseringskamp mot Irland i mars 1964. Han vart snøgt fyrsteval til målvaktsplassen i landslaget og spelte begge EM-kampane, semifinalen og finalen, då Spania vann fotball-EM 1964 på heimebane i Madrid. Iribar vakta også Spanias mål under VM i fotball 1966. I tida 1964-76 stod han 49 landskampar mellom stengene.

### Merittar
* Europameister: 1964 med Spania
* Spansk cupmeister: 1969 og 1973 med Athletic Bilbao
* Tapande UEFA-finalist: 1977 med Atheltic Bilbao

## Kjelder

**Denne artikkelen bygger på «[[:en:José Ángel Iribar|José Ángel Iribar]]» frå ,  den 18. juni 2017.*  


## Bakgrunnsstoff
Luftlandeavdeling

**Luftlandeavdeling**  er ei militær avdeling av lufttransportert infanteri og blir brukt som fellesnemning for fallskjermavdelingar og andre lufttransporterte styrkar som blir lasta ut frå transportfly og helikopter.
Luftlandeavdelingar er som regel sett opp som infanterieiningar, divisjonar, brigadar, bataljonar med meir, men med noko mindre styrke og med lettare materiell og utstyr.

## Døme
**[[Luftlande]]-divisjonar**  er ei fellesnemning for to typar manøverelement - Fallskjermlande og Stormlande. Ein divisjon som har begge desse elementa vil derfor kallast luftlandedivisjon.

**[[Fallskjermlande]]-element** (russisk: Parasjiotno-desantnyj)
Desse kan landa mesteparten av styrken med fallskjerm, både soldatar og viktig stridsmateriell. Dei er difor ikkje avhengige av flyplass i nærleiken av operasjonsomådet.

**[[Stormlande]]-element** (russisk: Desantno-sjturmovoj)
Desse må landa mesteparten av både soldatar og stridsmateriell på flyplassar i nærleiken av operasjonsområdet.

Luftlandeavdelingar er som regel sett opp som infanterieiningar, divisjonar, brigadar, bataljonar med meir, men med noko mindre styrke og med lettare materiell og utstyr. 

## Sjå òg
*fallskjermjeger

## Kjelder
Dei russiske flyborne styrkane

**Dei russiske luftlandestyrkane** (russisk: Vozdusjno-desantnyje vojska, VDV) eller "Dei russiske flyborne styrkane"  er ei eiga forsvars- og våpengrein direkte underlagt Forsvarsdepartementet i Russland til liks med Dei strategiske rakettstyrkane. 

Då desse styrkane var sett opp på 1920-talet, etter lang tids eksperiment med fallskjermar og verknader av tyngdekrafta, var dette verdas fyrste luftborne styrkar. På 1980-talet var VDV òg verdas største med sine sju divisjonar og 12 brigadar, men den gongen underlagd Sovjetunionen. I fredstid er det lett å sjå skilnaden mellom VDV og dei andre i Russland, fordi dei har lyseblå beret og blåstripa T-sjorte (telnjasjka) og blir kalla «desant» (frå fransk *decente*).


Kvar divisjon hadde i 2017 berre to manøverregiment og 5-6000 soldatar med lette stormpanservogner og lett artilleri. Styrken til VDV er difor ikkje slagkraft, men operasjonell og strategisk mobilitet knytt til god fallskjermtrening og tilgång til transportfly i Transportflyvåpenet i Russland (VTA). Dette gjer at dei kan deployerast overalt innan rekkjevidde for flya på kort tid. Etter landing vil dei vera avhengige av snøgg link-up med hæren sine manøverelement og militær logistikk.

### Samansetjing
**[[Luftlande]]-divisjonar**  er ei fellesnemning for to typar manøverelement - Fallskjermlande og Stormlande. Ein divisjon som har begge desse elementa vil derfor kallast luftlandedivisjon.

**[[Fallskjermlande]]-element** (russisk: Parasjiotno-desantnyj)
Desse kan landa mesteparten av styrken med fallskjerm, både soldatar og viktig stridsmateriell. Dei er difor ikkje avhengige av flyplass i nærleiken av operasjonsomådet.

**[[Stormlande]]-element** (russisk: Desantno-sjturmovoj)
Desse må landa mesteparten av både soldatar og stridsmateriell på flyplassar i nærleiken av operasjonsområdet.

## Divisjonar

7. stormlande-divisjon (berg) i Novorossijsk

76. stormlande-divisjon i Pskov
98. luftlandedivisjon i Ivanovo
106. luftlandedivisjon i Tula

## Brigader
11. luftlandebrigade i Ulan Ude
83. luftlandebrigade i Ussurijsk
31. stormlandebrigade i Uljanovsk
56. stormlandebrigade i Kamysjin
45. VDV-spetsnaz-brigade i Kubinka


## Materiell
Materiellet innan VDV er lett og spesiallaga for fallskjermsdropp. Stormpanservognane kallast gjerne BMD (russisk: Bojevaja masjina desantnykh) som tyder "stridskjøyretøy for luftlandestryker".

## Referansar
Kinne Piano

**Kinne Piano** er eit norsk klassisk plateselskap som frå oppstarten i 2007 har gitt ut musikk av utenlandske og norske utøvarar. Nokre av desse er Olga Sosnovskaya, Ørjan Hartveit og Ranveig Helèn Lægreid. Kinne Piano har distribusjon via Musikkoperatørene AS i Norge. Plateselskapet har hus i Vikøy i Hardanger.

## Bakgrunnsstoff
*
Fallskjermstyrkar

**Fallskjermstyrkar** er ein del av luftlandeavdelingar som kan landa mesteparten av styrken med fallskjerm, både soldatar og viktig stridsmateriell. Dei er difor ikkje avhengige av flyplass i nærleiken av operasjonsomådet. Ein fallskjermstyrke kan vere ei eining av infanteristar - opptil regiments storleik.

Ein fallskjermstyrke kan òg vere ein to-manns patrulje av falskjermjegarar som til dømes speidar (eller oppklarar) bak *fiendens linjer*. Slike avdelingar er er trena til å klara seg med berre det stridsutstyr som dei kan bera med seg sjølve. 

## Sjå òg
*Luftlandeavdeling
98. luftlandedivisjon

**98. luftlandedivisjon** er ei luftlandeavdeling i det russiske forsvaret som er underlagt dei russiske luftlandestyrkane. Divisjonen er forlagt til staden Ivanovo.
Full nemning er 98. Garde Svirsk Raude Fane med Kutuzovorden etter namnet til Store Oktober luftlandedivisjon (russisk 98-я гвардейская воздушно-десантная Свирская Краснознамённая ордена Кутузова дивизия имени 70-летия Великого Октября.

## Historie
Divisjonen vart sett opp i desember 1943 som 98. infanteridivisjon basert på mange forskjellige regiment og brigadar, mellom anna 18. luftlandebrigade. 

## Samansetjing i 2014

** 217. fallskjermlanderegiment forlagt til Ivanovo
** 331. fallskjermlanderegiment forlagt til Kostroma
** 1065. artilleriregiment forlagt til Kostroma
** 5. luftvernrakettregiment forlagt til Ivanovo    
** 243. transportflyeskadrille forlagt til Ivanovo  
** 36. luftmobile sanitetsavdeling forlagt til Ivanovo
** 215. etterretningsbataljon forlagt til Ivanovo  
** 674. sambandsbataljon forlagt til Ivanovo  
** 661. ingeniørbataljon forlagt til Ivanovo  
** 15. verkstadbataljon forlagt til Ivanovo 
** 1683. forsyningsbataljon forlagt til Ivanovo  
** 969. luftlandeforsyningskompani forlagt til Ivanovo  
** 728. feltpoststasjon  forlagt til Ivanovo 

## Referansar
106. luftlandedivisjon

**106. luftlandedivisjon** er ei luftlandeavdeling i det russiske forsvaret. Han er underlagt dei russiske luftlandestyrkane og er forlagt til Tula.

## Historie
Divisjonen vart sett opp i januar 1944 som 16. luftlandedivisjon og kjempa i Ungarn, Austerrike og Tsjekkoslovakia.

## Referansar
Ramona Neubert

**Ramona Neubert**, fødd **Göhler**, () er ein tysk tidlegare mangekjempar frå Pirna i Sachsen som tevla for Aust-Tyskland. Ho vart europameister 1982 og verdsmeister 1983 i sjukamp.

## Aktiv
Neubert høyrde til verdseliten i mangekamp frå ho var 20 år gammal. I sesongane frå 1981 til 1983 var ho verdseinaren i sjukamp. Ho sette to verdsrekordar i 1981, fyrst i eit uttaksstemne i Halle 24. mai med 6&nbsp;670 poeng, og der etter i ein landskamp 29. juli i Kiev med 6&nbsp;788 poeng. Den 20. juni 1982 forbetra ho rekorden til 6&nbsp;845 poeng, før ho i september same året vart europameister i øvinga i Aten. 19. juni 1983 sette ho sin fjerde rake verdsrekord då ho oppnådde 6&nbsp;935 poeng i eit stemne i Moskva. Vel to månader seinare vann ho i Helsinki gullmedaljen i sjukampen under den aller verdsmeisterskapen i friidrett.

### Medaljar og plasseringar i internasjonale meisterskap
* EM 1978 i Praha: Nr 6 i femkamp – 4&nbsp;381 poeng
* OL 1980 i Moskva: Nr 4 i femkamp – 4&nbsp;698 poeng
* EM 1982 i Aten: Gullmedalje i sjukamp – 6&nbsp;664 poeng, framom Sabine Möbius (6&nbsp;594)
* VM 1983 i Helsinki:  Gullmedalje i sjukamp – 6&nbsp;714 poeng, framom Sabine Möbius (6&nbsp;662)

## Kjelder

**Denne artikkelen bygger på «[[:de:Ramona Neubert|Ramona Neubert]]» frå ,  den 18. juni 2017.*
Eksperimentell autoimmun encefalomyelitt

**Eksperimentell autoimmun encefalomyelitt** (**EAE**) er ein autoimmun sjukdom der T-seller og monocyttar går inn i sentralnervesystemet og det oppstår betennelse. Han er den vanlegaste modellsjukdomen for multippel sklerose. Ulike former av eksperimentell autoimmun encefalomyelitt har ulike grader av føremoner og likskap med multippel sklerose. Ikkje alle former for EAE medfører demyelinisering.

Dei fleste pattedyra, inkludert menneske, kan gjevast eksperimentell autoimmun encefalomyelitt. Musa er den vanlegaste dyremodellen for EAE ved forsking på multippel sklerose, men rottemodellar har gjeve ein del kunnskap om sjukdomen.

Tidleg i sjukdomen kan det sjå ut til at mikrogliaseller ikkje sjølve fjernar myelin frå aksona til nerveseller, men at denne rolla høyrer til makrofagar avleidde frå monocyttar.

## Kjelder
EAE

**EAE** kan syna til:

* Eksperimentell autoimmun encefalomyelitt, ein autoimmun sjukdom
* European Air Express, eit tidlegare tysk flyselskap
Mus

**Mus** kan visa til:

* musefamilien, ein familie av småe gnagarar
* slekta ''Mus'', ei slekt i musefamilien
* datamus, ein reiskap for datamaskiner
* Muş, ein by i Tyrkia
11. luftlandebrigade

**11. luftlandebrigade** i det russsike forsvaret er ei luftlandeavdeling underlagt dei russiske luftlandestyrkane. Han er forlagt til Ulan Ude.

## Historie
Brigada vart fyrst oppsett i 1968 som stormlandebrigade med to helikopterregiment som deltok i krigen i Afghanistan. Han vart forlagt til Ulan Ude i 1993.

## Referansar
83. luftlandebrigade

**83. stormlandebrigade** er ei stormlandeavdeling i det russsike forsvaret underlagt Dei russiske luftlandestyrkane. Brigaden er forlagt til Ussurijsk. 

## Historie
Brigaden vart fyrst oppsett i 1985 i Polen som stormlandebrigade som del av stridsgruppe Nord. Brigaden fekk gardestatus i 2015.

## Kjelder
31. stormlandebrigade

**31. stormlandebrigade**er ei stormlandeavdeling i det russsike forsvaret underlagt Dei russiske luftlandestyrkane. Han er forlagt til Uljanovsk.

## Historie
Brigaden vart fyrst oppsett i 2015 med basis i 104. luftlandedivisjon som ein del av militærreforma frå 2008..

## Referansar
56. stormlandebrigade

**56. stormlandebrigade** er ei stormlandeavdeling i det russsike forsvaret. Han er underlagt Dei russiske luftlandestyrkane og forlagt til Kamysjin.

## Historie
Brigaden vart fyrst oppsett i 1979 med basis i 105. luftlandedivisjon.

## Referansar
45. luftborne spesialbrigade

**45. luftborne spesialbrigade** (russisk 45-я отдельная гвардейская бригада специального назначения) er ein VDV SPETSNAZ-brigade i det russsike forsvaret. Han er underlagd Dei russiske luftlandestyrkane, og forlagt til Kubinka. Som dei fleste SPETSNAZ-brigadar er han operativt underlagd GRU.

## Referansar
Tatjana Ledovskaja

**Tatjana Mikhajlovna Ledovskaja** () er ein tidlegare friidrettsutøvar frå Sjtsjokino i Tula oblast som representerte Sovjetunionen og frå 1993 Kviterussland. Ho vann OL-gull i 4 x 400 meter stafett med Sovjetunionen i 1988 og vart europameister 1990 og verdsmeister 1991 i 400 meter hekk.

## Aktiv
Ledovskaja meisterskapsdebuterte under sommarleikane 1988 i Seoul. På spesialdistansen 400 m hekk måtte ho sjå seg slått med eitt hundredels sekund av australske Debbie Flintoff-King som med tida 53,17 sekundar vann gullmedaljen, medan Ljadovska fekk sølvmedaljen. Tre dagar seinare, den 1. oktober 1988, sprang ho den fyrste etappen då ho saman med Olga Nazarova, Marija Pinigina og ankerkvinne Olga Bryzjina vann gull i 4 x 400 m stafett på ny verdsrekord 3.15,1, ein rekord som er gjeldande 29 år seinare (2017). 

Ved europameisterskapen 1990 i Split vann Ljadovska ein suveren siger på 400 m hekk, differansen til sølvvinnar Anita Protti frå Sveits var på 0,74 sekund. Same dagen og nokre få timar seinare sprang ho, eit elles heilt nytt sovjetisk lag i 4 x 400 m stafett, inn til sølvmedaljar. Året etter gjorde ho unna sitt livs snøggaste langhekkløp då ho i Tokyo vann VM-gull, fem hundredels sekund framom britiske Sally Gunnell. Som i Seoul-OL 1988 sprang Ljadovskaja startetappen då dei sovjetiske kvinnene Ljudmila Dzjigalova, Olga Nazarova og Olga Bryzjina vann gull i 4 x 400 m stafett i Tokyo-VM. Under Sommar-OL 1992 i Barcelona vart Ljadovskaja nummer fire på tida 54,31, same tid som bronsevinnar Janeene Vickers.

Ljadovskaja vart sovjetmeister i 400 m hekk i 1988. 1989 og 1990. Frå 1993 representerte ho i Kviterussland. Ho var kviterussisk meister i spesialøvinga i åra 1995-97. 

### Medaljar og plasseringar i internasjonale meisterskap
* OL 1988 i Seoul: Sølv i 400 m hekk – 53,18 og gull i 4 x 400 m stafett (3.15,17)
* EM 1990 i Split: Gull i 400 m hekk – 53,62 og sølv i 4 x 400 m stafett
* VM 1991 i Tokyo: Gull i 400 m hekk – 53,11 og i 4 x 400 m stafett
* OL 1992 i Barcelona: Nr 4 i 400 m hekk – 54,31
* VM 1993 i Stuttgart: Utslått i semifinalane (54,60=nr9)
* VM 1995 i Göteborg: Utslått i semifinalane (diskvalifisert)
* OL 1996 i Atlanta: Utslått i semifinalane (54,99=nr13)

## Kjelder

*
Pelizaeus-Merzbacher-sjukdomen

**Pelizaeus-Merzbacher-sjukdomen** er ein arveleg sjukdom og leukodystrofi der det vert danna for lite myelin i sentralnervesystemet. Han er valda av endringar i genet for proteolipidprotein 1 på X-kromosomet.

Pasientar med sjukdomen er i hovudsak av hankjønn og syner slappe musklar og vassrette augerørsler tidleg som spedbarn. Dei har òg forseinka utvikling av mentale og fysiske eigenskapar.

Sjukdomen vart fyrst skildra av Pelizaeus i 1885, og seinare av Merzbacher i 1909. Båe skildra medlemer av den same familien.

## Kjelder
Europacupen i fotball 1992

**Europacupen i fotball 1992** var ei fotballturnering der vinnarane av 31 europeiske toppseriar i fotball var påmelde, attåt tittelforsvarar Raude Stjerne frå Beograd. Turneringa var den 37. og siste i rekka, i staden kom frå 1992/93-sesongen Meisterligaen. I finalen 20. mai 1992 i London vann FC Barcelona med 1-0 over UC Sampdoria frå Genova. Det var Barcelonas einaste triumf i Europacupen i fotball.

Europacupen 1992 var ei kombinert utslags- og seriespelturnering. Innleiingsvis møttest deltakarlaga til to rundar med cupspel. Ved lik målskilnad etter dobbelkamp talde bortemål dobbelt, stod det framleis likt vart det ekstraomgangar og eventuelt til sist straffespark-tevling. Dei åtte laga som vann i 2. runde vart så delt i to grupper à fire lag. Laga i desse to gruppene spelte full serie, før gruppevinnarane var klare for finalen i turneringa. Turneringa tok til 17. september 1990. Etter dei to cuprundane i september-november vart gruppespela gjennomført i november-desember 1991 og i mars-april 1992. For fyrste gong sidan 1985 deltok vinnaren av den engelske ligaen.

Sampdoria gjekk sigrande ut av gruppe A med åtte poeng, med Raude Stjerne frå Beograd, RSC Anderlecht og Panathinaikos frå Athen på dei neste plassane. I gruppe B vann FC Barcelona med sine ni poeng, Sparta Praha, Benfica frå Lisboa og Dynamo Kiev kom der etter.  

### Finalen
70&nbsp;827 tilskodarar såg finalen på Wembley stadion i London 20. mai 1992. Kampen mellom FC Barcelona og UC Sampdoria var mållaus i over 111 minuttar. Nederlendaren Ronald Koeman vart då matchvinnar med eit susande frispark frå vel 20 meter.
 
Vinnarlaget **FC Barcelona** bestod av: Andoni Zubizarreta (kaptein), Albert Ferrer, Ronald Koeman, Nando Muñoz, Eusebio Sacristán, Pep Guardiola, Juan Carlos Rodríguez, José Mari Bakero, Michael Laudrup, Julio Salinas og Hristo Stoitsjkov. Jon Andoni Goikoetxea kom på bana i det 64. minutt og José Ramón Alexanko kom inn straks etter laget hadde teke leiinga, ut gjekk høvesvis Salinas og Guardiola.

**Sampdoria** mønstra: Gianluca Pagliuca, Moreno Mannini, Pietro Vierchowod, Marco Lanna, Srečko Katanec, Attilio Lombardo, Fausto Pari, Toninho Cerezo, Ivano Bonetti,  Gianluca Vialli og Roberto Mancini (kaptein). Giovanni Invernizzi og Renato Buso fekk sjansen høvesvis 71 og 99 minuttar ut i kampen, då fyrst Bonetti og sidan Vialli vart bytta ut. 

Dommar var  Aron Schmidhuber frå Tyskland.

## Kjelder

**Denne artikkelen bygger på «[[:de:Europapokal der Landesmeister 1991/92|Europapokal der Landesmeister 1991/92]]» frå ,  den 19. juni 2017.*
Europacupen i fotball 1966

**Europacupen i fotball 1966** var ei fotballturnering der vinnarane av 30 nasjonale toppseriar i fotball deltok, attåt tittelforsvarar FC Inter. Turneringa var den 11. i rekka og vart vunnen av spanske Real Madrid. I finalen i Brussel 11. mai 1966 vann Real Madrid med 2-1 over Partizan Beograd. Det var sjette gongen Real Madrid triumferte i Europacupen i fotball.

Europacupen 1966 var ei rein utslagsturnering. Ved lik målskilnad etter dobbelkampar måtte laga spele omkamp. Turneringa  tok til med det som vart kalla ei forrunde, eigentleg 1. runde, den 29. august 1965. Sidan vart avvikla tre nye rundar med utslagskampar, før finalen fann stad i Brussel. Real Madrid tok seg til finalen ved å slå ut Feijenoord frå Rotterdam, skotske FC Kilmarnock, belgiske RSC Anderlecht og tittelforsvarar FC Internazionale frå Milano, medan Partizan Beograd vann over høvesvis FC Nantes, Werder Bremen, Sparta Praha og Manchester United. Den norske seriemeisteren, oslolaget Lyn, rauk ut i forrunda/runde 1 etter siger 5-3 heime og tap 1-5 borte mot Derry City frå Nord-Irland.

### Finalen
Finalen på Heysel-stadion i Brussel fann stad framfor 46&nbsp;745 tilskodarar. Dei såg Partizan-kapteinen Velibor Vasović sende laget sitt i leiinga i det 55. minutt. Skåringar av Amancio i det 70. og Francisco Serena i det 75. minutt snudde kampen til siger 2-1 til Real Madrid.

Vinnarlaget til **Real Madrid** bestod av: José Araquistáin,  Pachín Pérez, Pedro de Felipe, Ignacio Zoco, Manuel Sanchís, Pirri Martínez, Manuel Velázquez, Francisco Serena, Amancio Amaro, Ramón Grosso og Francisco Gento (kaptein).

**Partizan Beograd** mønstra: Milutin Šoškić, Fahrudin Jusufi, Velibor Vasović (kaptein), Branko Rašović, Ljubomir Mihailović, Vladimir Kovačević, Radoslav Bečejac, Mane Bajić, Mustafa Hasanagić, Milan Galić og Josip Pirmajer.

Vesttyskaren Rudolf Kreitlein dømde kampen.

## Kjelder

**Denne artikkelen bygger på «[[:de:Europapokal der Landesmeister 1965/66|Europapokal der Landesmeister 1965/66]]» frå ,  den 19. juni 2017.*
Gunnar Vada

**Gunnar Vada** () var ein norsk agronom, gardbrukar og politikar frå Beitstad i Nord-Trøndelag. Han var 1960-77 fylkesagronom i Nord-Trøndelag og stortingsrepresentant 1977-86 for Nord-Trøndelag og partiet Høgre.

### Liv og gjerning
Vada voks opp på slektsgarden Øver-Hjellan i Sprova. Etter folkeskule og framhaldsskule i Sprova og Beitstad, gjekk han Mære landbruksskole, Hamar katedralskole og på Noregs landbrukshøgskole.

Fram til 1954 arbeidde Vada ved meieria i Steinkjer og Ålesund. Han var så i seks år tilsett hos statskonsulentane i husdyrbruk. Frå 1960 var han fylkesagronom i husdyrbruk i Nord-Trøndelag, ei stilling han hadde til han vart stortingsrepresentant i 1977. Desse åra arbeidde han for å utbreie nye metodar i svineavlen og i 1970 gav han ut skriftet *Ny giv i [[sau]]eavlen*. Vada var samstundes  gardbrukar på Øver-Hjellan i tida 1968–98.

Vada kom for alvor inn i politikken i 1969, då han tok på seg å vere med i eit landbrukspolitisk utval i Høgre. Ved det første direktevalet av fylkesting i 1975 vart han vald inn og tok nokre månader ut i 1976 over som Høgres gruppeleiar i fylkestinget. Hausten 1977 vart han vald inn på Stortinget på ei fellesliste og vart dermed den aller fyrste Høgre-representanten frå Nord-Trøndelag på Stortinget.

Vada var på Stortinget medlem 1977-85 i Landbrukskomitéen. Ved nominasjonen i Nord-Trøndelag Høgre til stortingsvalet 1985 vart han vraka frå fyrsteplassen, etter ei kamp-avrøysting mot Wenche Frogn Sellæg. Vada vart deretter samrøystes vald til andreplassen på vallista og møtte fast på Stortinget medan Sellæg var statsråd 1985–86. Han hadde då plass Samferdslekomitéen.

Frå 1986 til -93 var Vada avdelingssjef ved fylkeslandbrukskontoret i Nord-Trøndelag. Han arbeidde då særleg med å få bønder til å satse på pelsdyroppdrett, skogbruk, utmarksnæringar og bygdeturisme.

## Kjelder
*Stortingsbiografi
Elling Mathias Holst

**Elling Mathias Holst** () var ein norsk kjøpmann og stortingsmann frå Drammen. Han var medlem av jakobinarpartiet. Han var gift med ei halvsyster til eidsvollsmannen Carl Dahl.

Holst var fødd på Bragernes, der faren dreiv handel. Etter merkantil utdanning på Snowden institute i Hull, var han 1805-10 tilsett på kontoret til kjøpmann Jan Anker i Fredrikshald. Under krigen mot Sverige i 1808-09 gjekk han inn i militæravdelinga «Prins Christian August frivillige jægere» og var kaptein og sjef for avdelinga. I 1810 slo han seg ned i Bragernes der han var kjøpmann til han døydde. Han var i mange år forlikskommissær.

Holst var stortingsmann 1821 og 1822, på ny i 1827 og 1828 og endå ein gong i 1833. Også til Stortinget 1824 vart han vald til tingmann, men det valet vart forkasta. Han var i 1821 medlem i sju komitear, mellom dei Gasje-, pensjons- og konsumpsjonskomiteen, Komiteen om handelsmanns-rettar, Komiteen om korntollen og Komiteen om toll- og konsumpsjonvesenet. I  1827 var han medlem i Tollkomiteen, medan han på Omframtstortinget 1828 var med i Komiteen om vernepliktslova. På Stortinget 1833 var medlem av Lagtinget og Justiskomiteen.

Holst døydde i Drammen vinteren 1852, 66 år gammal.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Villa del Casale

**Villa del Casale**, **Villa Romana del Casale**, siciliansk **Villa Rumana dû Casali**, er restane etter ein romersk villa (stort bustadhus på landet med sekundære bygningar) i nærleiken av byen Piazza Armerina i provinsen Enna på Sicilia. Villaen vart påbyrja på slutten av tohundretalet og var i bruk fram til han vart øydelagt i ein brann i 1160, og seinare dekt til av eit jordras. Villaen utmerkar seg ved eit trettitals mosaikkbilete av særs framifrå kvalitet på til saman 3&nbsp;500 rutemeter. Den fyrste mosaikken vart avdekt i 1929, og restaureringa av villaen vart avslutta i 1954. I 1997 vart villaen ført opp på verdsarvlista til UNESCO.


Fil:Mosaïque de la Grande Chasse, villa de Casale.jpg|Mosaikken *Den store jakta*
Fil:Mosaïque des bikinis, Piazza Armerina.jpg|Kvinner som driv sport
Fil:PiazzaArmerina-Mosaik-Bikini.jpg|Kvinne som driv sport
Fil:Villa del Casale - jeu de balle.jpeg|Kvinner med ball
Fil:Villa del Casale - mosaique femme sport.jpeg|Ung kvinne som øver med handvekter (manualar)
Fil:Villa Romana del Casale Schlafzimmer Mitte cropped.jpg|Kjærleiksscene 
Fil:VillaDelCasaleJagd modified.jpg|Jaktscene, mosaikk i «afrikansk stil» (med skuggar)
Fil:Villa del Casale - char echassiers.jpeg|Born og ei vogn


## Bakgrunnsstoff
*UNESCO's skildring av Villa Romana del Casale
*Skildring av Villa Romana del Casale
Hans-Peter Briegel

**Hans-Peter Briegel** () er ein tysk tidlegare fotballspelar frå Rodenbach i Rheinland-Pfalz. Han vart europameister med Vest-Tyskland i 1980, og spelte på dei vesttyske laga som tok seg til finalen både under VM 1982 og VM 1986. 

### Klubbspel
Briegel var aktiv på FC Kaiserslautern i heimlandet frå 1975 til -84. Sommaren 1984 vart han overført til italienske Hellas Verona. Allereie i sin fyrste sesong var han med på ein historisk triumf, ettersom laget frå Verona for fyrste og hittil (2017) einaste gong sikra seg ein scudetto, den italienske seriemeistertittelen. Vel eitt år seinare gjekk turen til Sampdoria og to sesongar i laget frå Genova. Han avslutta karrieren med å verte italiensk cupmeister, skåra til og med det fyrste målet i den fyrste av dei to finalekampane.

### Landslagsspel
Briegel var vesttysk landslagsspelar frå 1979 til -86. I desse åra spelte han 72 landskampar og skåra fire mål. Han var på bana både under EM-finalen 1980 og VM-finalane 1982 og 1986. I 1980 vart det vesttysk finalesiger 2-1 mot Belgia, ein meisterskap der Briegel fekk venstreback-plassen på det såkalla Alls Star Team i EM. Sidan kom tap i begge VM-finalane, fyrst mot Italia i 1982 og så mot Argentina i 1986. Også i 1984 var Briegel på Vest-Tysklands lag i fotball-EM.

### Merittar
* Europameister: 1980 med Vest-Tyskland
* VM-sølv: 1982 og 1986 med Vest-Tyskland
* Italiensk seriemeister: 1985 med Verona
* Italiensk cupmeister: 1988 med Sampdoria 

## Kjelder

**Denne artikkelen bygger på «[[:de:Hans-Peter Briegel|Hans-Peter Briegel]]» frå ,  den 19. juni 2017.*
Brysthaldar

**Brysthaldar**, **bystehaldar** eller **behå** (**bh**) er eit kleplagg som vert nytta av kvinner for å støtte, halde oppe og forme brysta. Ein brysthaldar kan vere eit undertøy, vere eit såkalla solliv nytta som ytterplagg i varmt vêr, eller vere ein del av til dømes ei badedrakt.

## Sjå òg
*Livstykke
Bernard Dietz

**Bernard Dietz** () er ein tysk tidligare fotballspelar frå Hamm som vart europameister med Vest-Tyskland i 1980 og fekk sølvmedalje i EM 1976. Han spelte 1970-82 på MSV Duisburg og deretter på Schalke 04. Dietz spelte 53 kampar på Vest-Tysklands landslag i tida 1974-81 og var kaptein på laget frå våren 1979 til landslagstida tok slutt.

### Klubbspel
Dietz var profesjonell fotballspelar med MSV Duisburg frå 1970. Dei neste tolv åra spelte han 394 bundesligakampar med laget som tok seg til finalen i den vesttyske cupmeisterskapen 1975, ein kamp som enda med tap 0-1 mot Eintracht Frankfurt. I 1982 vart han overført til Schalke 04 og spelte 101 bundesligakampar med laget frå Gelsenkirchen før han la opp i 1987, 39 år gammal.

### Landslagsspel
Dietz debuterte for Vest-Tyskland på bortebane mot Malta i ein EM-kvalifiseringskamp i desember 1974. Han spelte heile kampen då Vest-Tyskland tapte EM-finalen 1976 etter straffesparktevling mot Tsjekkoslovakia. Under verdsmeisterskapen i Argentina i 1978 var han med i alle dei fem kampane Vest-Tyskland spelte. Han var så kaptein på laget som vann fotball-EM 1980 etter finalesiger 2-1 over Belgia. Dietz kom aldri på skåringslista med landslagstrøya på. 

### Merittar
* Europameister: 1980 med Vest-Tyskland
* EM-sølv: 1976 med Vest-Tyskland
* Tapande cupfinalist: 1975 med MSV Duisburg

## Kjelder

**Denne artikkelen bygger på «[[:de:Bernard Dietz|Bernard Dietz]]» frå ,  den 19. juni 2017.*
Proteolipidprotein

**Proteolipidprotein** er eit transmembranprotein som utgjer 17&nbsp;% eller meir av proteininnhaldet i myelinet  i sentralnervesystemet. Det vert koda for av *PLP1*-genet på X-kromosomet. *PLP1*-genet vert i hovudsak uttrykt i vaksne oligodendrocyttar, der 10&nbsp;% av bodberar-RNA-et ved myelinisering er avskrifter av *PLP1*-genet. Dei to isoformene PLP og DM20 av proteolipidprotein er vanlege i myelinet i sentralnervesystemet. Andre isoformer vert uttrykte i hovudsak i nerveseller i sentralnervesystemet.

Mutasjonar i *PLP1*-genet valdar Pelizaeus-Merzbacher-sjukdomen.

Homologar av proteolipidprotein finst hjå mange artar, mellom anna hjå haiar og skater. Proteolipidprotein fekk truleg rolla som eit myelinprotein tidleg i utviklinga av ryggradsdyr. Proteolipidproteina M6A og M6B frå husmus har homologar hjå ryggradslause dyr, mellom anna bananfluge.

## Kjelder
331. fallskjermlanderegiment

**331. fallskjermlanderegiment** (russisk 331-й гвардейский парашютно-десантный Костромской полк) i det russiske forsvaret er underlagt 98. luftlandedivisjon og forlagt til Kostroma.

## Samansetjing av regimentet

*1. fallskjermlandebataljon
*2. fallskjermlandebataljon
*3. fallskjermlandebataljon
*artilleribataljon
*etterretningskompani 
*panservernbatteri
*luftvernbatteri
*sambandskompani
*EK-kompani
*verkstadkompani
*luftlandeforsyningskompani
*forsyningskompani
*ABC-verntropp

## Referansar
Tessera

**Tessera** var firkanta merke av bronse, terrakotta, bein eller anna materiale som vart nytta i antikken som inngangsbillett, spelemerke, kvittering og liknande. 

Nemninga tessera (eller diminutiv: tessella) er dessutan nytta som faguttrykk for kvar av dei små og vanlegvis terningforma bitane av metall, stein, glas, keramikk, glas med eit metall-lag, eller av anna materiale, som mosaikkar vert sett saman av. Å dekkje eit plan med uendeleg mange geometriske figurar som ikkje har ope rom mellom seg, vert kalla tessellering.

## Kjelder
*snl.no: Tessera
C.J. Hambros plass

**C.J. Hambros plass** er ein plass i sentrum av Oslo som fekk namnet i 1966 etter stortingspresident Carl Joachim Hambro. Før dette hadde plassen namnet Rosenkrantz’ plass. Plassen ligg i nordre enden av Rosenkrantz' gate, og dei andre gatene som ender i plassen er Kristian Augusts gate og Teatergata, medan Pilestredet krysser plassen i aust. Oslo tinghus frå 1996 ligg til plassen, som elles er omkransa av kontorbygningar og eit hotell.
Per A. Utsi

**Per Alfred Utsi** () var ein norsk politikar og tenestemann frå Tana i Finnmark. Han representerte Finnmark fylke og Arbeidarpartiet på Stortinget i tida 1973-85.

Utsi var son til ein småbrukar i Tana. Etter framhaldsskulen tok han eksamen ved handelsskule i 1957 og ved Forsvarets våpentekniske skule i 1959. Han arbeidde på kontoret i Sør-Varanger kommune i 1957-59 og 1961-62. Deretter var han 1963-66 lokalredaktør i avisa 'Finnmarken' med kontor i Vardø. Frå 1967 var han distriktssekretær i Landsorganisasjonen, busett i Kirkenes.

Valperioden 1972-75 var Utsi medlem i Sør-Varanger kommunestyre. Heile valperioden 1973-77 møtte han på Stortinget som 1. vararepresentant frå Finnmark fylke, då Annemarie Lorentzen var statsråd i regjeringar leidde av Trygve Bratteli og der etter Odvar Nordli. Sidan hadde Utsi eit fast stortingsmandat frå 1977 til -85. På Stortinget var han fyrst medlem og så frå 18. februar 1975 nestformann i Forsvarskomiteen til hausten 1981. Perioden 1981-85 var han medlem i Energi- og industrikomiteen og president i Odelstinget.

Som så mange andre tidlegare stortingsrepresentantar frå Nord-Noreg reiste Utsi ikkje tilbake til fylket han var vald frå, men fekk seg arbeid i Oslo. I åra frå 1985 til 2001 var han Stortingets Ombudsmann for Forsvaret og Ombudsmann for sivile tenestepliktige.

Utsi gav i 1982 ut *Nye trekk i Norges sikkerhetspolitiske situasjon*.

## Kjelder
*Stortingsbiografi
Peder Klykken

**Peder Klykken** () var ein norsk sorenskrivar og stortingsmann frå Overhalla. 

Klykken var son til ein klokkar og gardbrukar i Overhalla. Han vart i 1802 uteksaminert jurist i norsk og arbeidde som kopist og/eller konstituert i ulike embete i seksten år. Frå 1809 til -18 var han sorenskrivar i Lofoten og Vesterålen, busett i Hadsel. Der etter var han sorenskrivar 1818-29 i Inderøy og 1829-49 i Stjørdal og Verdal.

Klykken representerte Nordlands amt på Stortinget 1818 og Nordre Trondhjems amt i 1827 og på Omframtstortinget 1828. Til Omframstortinget 1822 møtte han som varamann for Ola Olsson Lånke frå 23. oktober. I 1818 var han sekretær i Odelstinget og medlem i elleve komitear, mellom dei formann i Likningskomiteen for Nordlands stift. På 1827-stortinget var han visesekretær i Odelstinget og sekretær i komiteen om skattestellet, budsjettet og brennevinsbrenninga og medlem i komiteen om reinskysslova og kanalanlegg i Helgeland. I 1818 var Klykken med i den deputasjonen Stortinget sende til kryninga av kong Karl Johan i Trondheim.

## Kjelder
* Lindstøl, Tallak: *Stortinget og Statsraadet 1814-1914*. Kristiania, 1914
*''Klykkenslekta i Overhalla''. 1964.
Oslo tinghus

**Oslo tinghus** er ein bygning ved C.J. Hambros plass 4 i sentrum av Oslo. Bygget vart oppført av Statsbygg i åra 1992–1994 for å hyse Oslo tingrett, Oslo byfutembete (som vart samanslege med Oslo tingrett 26. april 2021) og Borgarting lagmannsrett (som flytta ut i 2005). 

Bygningen er i postmodernistisk stil i ti høgder, dei to øvste delvis dregne attende, og med ein monumentalt utforma fasade mot C.J. Hambros plass, der hovudinngangen er. Arkitekt har vore Østgaard Arkitekter A/S, og for interiøret, interiørarkitekt Beate Ellingsen. Bygningen var for liten allereie då han var ny. Ved ei ombygging i 2007 kom det til mellom anna ti nye rettssalar, og tryggleiken vart betra ved installasjon av meir effektive tryggingsslusar. I høve straffesaka mot den høgreorienterte terroristen Anders Behring Breivik i 2012 vart det innreia ein rettssal i andre høgda med plass til 204 tilhøyrarar.

## Bakgrunnsstoff
Teatergata

**Teatergata** er ei gate i sentrum av Oslo som går i aust-vestretning mellom Akersgata og C.J. Hambros plass/Pilestredet. Gata har namn etter det fyrste offentlege teateret i byen, Strömbergs Teater, Christiania offentlige Theater, som i si tid låg nedst på den store tomta der leigegarden Maltheby vart bygd seinare. Det er ikkje att mange av dei gamle husa langsetter gata, som for det meste vart greven opp i samband med bygginga av Hammersborgtunnelen på Ring 1 i slutten av 1980-åra. På grunn av at gata går over tunnelen, ender gata i trapper ned mot C.J. Hambros plass.

## Bakgrunnsstoff
* Oslo byleksikon, femte utgåva, ISBN 978-82-573-1760-7
Demyeliniserande sjukdom

**Demyeliniserande sjukdomar** er sjukdomar der myelinet kring nerveseller vert øydelagt. Demyeliniserande sjukdomar finst både i sentralnervesystemet og i det perifere nervesystemet. Dei kan vera arvelege eller til dømes oppstå etter infeksjonar.

Multippel sklerose er eit døme på ein demyeliniserande sjukdom, og er den mest vanlege ikkje-traumatiske årsaka til invaliditet hjå unge vaksne.

## Kjelder
Elvis Now

***Elvis Now*** er eit musikkalbum av Elvis Presley frå 1972. 

Trass i «now» i tittelen, vart songane på albumet spelt inn eitt til tre år før det kom ut. The Beatles sin «Hey Jude» vart ein song som var att etter innspelinga i American Studio i Memphis tidleg i 1969. «Sylvia» og «I Was Born About Ten Thousand Years Ago» vart spelt inn i Nashville i juni 1970 (små utdrag av sistnemnde kom ut på *[[Elvis Country (I'm 10,000 Years Old)|Elvis Country]]*). Resten av songane var henta frå ei nyare innspeling i RCA Studio B i Nashville i mars, mai og juni 1971.

I motsetnad til dei andre albuma til Elvis frå denne tida (*[[Elvis Country]]*, *[[He Touched Me av Elvis Presley|He Touched Me]]* og *[[Elvis sings The Wonderful World of Christmas]]*, som kvar omfatta ein særeigen sjanger), bestod *Elvis Now* av fleire sjangrar, inkludert country, gospel, soul og pop. 

Den einaste singelen frå albumet, «Until It's Time for You to Go» / «We Can Make The Morning», nådde niandeplassen på Adult Contemporary Chart i USA i mars 1972 og femteplassen på UK Singles Chart i april 1972. Albumet selde til gullplate den 27. mars 1992 av RIAA. «Sylvia» vart ein stor hit for Elvis i Brasil i 1970-åra. 

I 2010 vart ein utvida versjon av albumet gjeven ut som ein del av samleserien FTD. Denne bestod av det originale albumet frå 1972 og fleire bonusspor frå innspelinga i Nashville i 1971 («I'm Leavin'» og «It's Only Love»), ei B-side frå den komande «An American Trilogy»-singelen («The First Time Ever I Saw Your Face») og mange unytta opptak, som «Don't Think Twice, It's All Right» i ein uformell jam som varte meir enn ni minuttar (ein forkorta versjon vart gjeven ut i 1973 på ''Elvis'').

## Innhald
### Originalutgåve

### 2010-utgåva (FTD)

## Kjelder

**Denne artikkelen bygger på «[[:en:Elvis Now|Elvis Now]]» frå ,  den 20. juni 2017.* 
*** oppgav desse kjeldene:*
Put Your Hand in the Hand

«**Put Your Hand in the Hand**» er ein gospel-popsong komponert av Gene MacLellan og først spelt inn av den kanadiske songaren Anne Murray for det tredje studioalbumet hennar, *[[Honey, Wheat and Laughter]]*.

Han vart ein hit singel for det kanadiske bandet Ocean, som gav han ut som tittelsporet på debutalbumet sitt. Singelen nådde andreplassen på den amerikanske ''Billboard'' Hot 100, og vart den 22. mest selde singelen i 1971. Singelversjonen hadde ikkje med instrumentalpartiet mellom andre refreng og andre vers, og kuttar òg ut nokre repeteringar av refrenget. 

## Innhald
**7" single**

A1 «Put Your Hand in the Hand» – 2:52
A2 «Tear Down the Fences» – 2:53

## Andre versjonar
Songen vart spelt av fleire artistar i 1970-åra, som Elvis Presley (som òg spelte MacLellan sin «Snowbird»), Randy Stonehill, Frankie Laine, Donny Hathaway, Joan Baez, Les Humphries Singers og ein tyskspråkleg versjon («Ich fand eine Hand») av Cindy & Bert. Evangelisten Garner Ted Armstrong spelte inn songen i ein episode av *[[Hee Haw]]* i januar 1976. Countrysongarane Sandy Posey, Lynn Anderson og Loretta Lynn og The Oak Ridge Boys spelte òg inn songen.

Den sørafrikanske songaren Ray Dylan spelte inn ein versjon til albumet sitt *Goeie Ou Country - Op Aanvraag*.

## Kjelder

**Denne artikkelen bygger på «[[:en:Put Your Hand in the Hand|Put Your Hand in the Hand]]» frå ,  den 20. juni 2017.* 
*** oppgav desse kjeldene:*
Until It's Time for You to Go

«**Until It's Time for You to Go**» er ein song frå 1965 frå albumet *[[Many a Mile]]* av den kanadiske First Nations-songar-låtskrivaren Buffy Sainte-Marie. Songen gjekk inn på britiske Topp 20 for den britiske gruppa The Four Pennies i 1965, og for Elvis Presley i 1972, og Neil Diamond fekk ein hit på US Hot 100 med songen i 1970. Det same gjorde New Birth med det framtidige Supremes-medlemmet Susaye Greene i 1973. Andy Williams gav ut ein versjon i 1972 på albumet *[[Love Theme from «The Godfather» av Andy Williams|Love Theme from «The Godfather»]]*.

Buffy Sainte-Marie spelte inn ein franskspråkleg versjon av songen, «T'es pas un autre», i 1967 på albumet *[[Fire & Fleet & Candlelight]]*. Den franske omsetjinga vart skriven av Claude Gauthier.

Teksten omhandlar ein vanleg mann og ei kvinne som elskar kvarandre, men ikkje kan vere saman fordi dei kjem frå forskjellige verder.  Utanom The Four Pennies, Diamond og Presley, har songen blitt spelt av Paul Anka, Eddy Arnold, Chet Atkins, Emilie-Claire Barlow, Shirley Bassey, The Boston Pops Orchestra, Glen Campbell, Vikki Carr, Anita Carter, Cher, Jim Croce, Bobby Darin, Bette Davis, Roberta Flack, Robert Goulet, Françoise Hardy, Cleo Laine, Pierre Lalonde (på fransk), Claudine Longet, Joe Longthorne, Vera Lynn, Johnny Mathis, Willie Nelson, Michael Nesmith, New Birth, Helen Reddy, Nancy Sinatra, Barbra Streisand, Grover Washington jr., Dottie West og Andy Williams.

## Kjelder

**Denne artikkelen bygger på «[[:en:Until It&#39;s Time for You to Go|Until It&#39;s Time for You to Go]]» frå ,  den 20. juni 2017.* 
*** oppgav desse kjeldene:*